text: Taget med favnen fuld af tyvekoster
  13 november 2010 kl. 09.17
  En 41-årig mand fra Esbjerg fremstilles lørdag i grundlovsforhør med krav om fængsling. Han blev i aftes anholdt med favnen fuld af tyvekoster.
  Politiet blev alarmeret til et rudeknusningstyveri i en kiosk på Strandbygade i Esbjerg kl. 21.39. 
  Ikke langt fra gerningstedet mødte politifolkene den 41-årige, som netop er løsladt for et par dage siden fra en anden varetægtsfængsling. 
  Han havde favnen fuld af koster fra kiosken, så han blev anholdt.
  